עודד אבישר

עודד אבישר (כ' באייר תרע"ו, 23 במאי 1916 – 24 בנובמבר 1976) היה משורר, פזמונאי, מחזאי ואיש תרבות ישראלי. התפרסם במיוחד בשנת 1960 ככותב השיר "ערב בא" שהלחין ועיבד אריה לבנון שזכה בפסטיבל הזמר והפזמון הראשון שנערך במוצאי יום העצמאות באותה השנה בהיכל התרבות בתל אביב שאותו אבישר ניהל. עודד אבישר נולד ב-1916 בטבריה למשפחה חברונית, דור חמישי בארץ ישראל. התחנך בירושלים. סיים את בית המדרש למורים בבית הכרם ולימד בבית הספר למל. נישא לסופרת והמחנכת אסתר אבישר ומנישואים אלו נולד בנו היחיד יועד אבישר. היה המנכ"ל הראשון של היכל התרבות בתל אביב, ושירת כשליח הסוכנות היהודית בברזיל. אבישר נפטר ממחלת הסרטן בשנת 1976. הוא קבור בבית העלמין קריית שאול בתל אביב. עודד אבישר כתב שירים רבים שחלקם הפכו לקלאסיקות בזמר העברי אשר הולחנו על ידי כמה מחשובי המלחינים ביניהם : משה וילנסקי ( "אבי אבי", "דומם", "היה הוא אפור", "מאופק אל אופק" ) מרדכי זעירא ("יודקה", "רק את לי נותרת" ) נחום נרדי ( "אל נא תגידי לי שלום" ) דוד זהבי ( "דבקה" ) שרה לוי תנאי ( "ט"ו בשבט" ) אריה לבנון ( "מחול הרועה", "ערב בא" ) ניסן כהן הברון ( "מה עוד" ) בין המחזות שכתב היו: "אהבת ציון" (עיבוד, הועלה בהבימה ב-1947), "נעמי", "הנער דוד", "תלם שמיר בועז", "יפתח", "מנגד", "Crystal key " ועוד. אבישר כתב ספרים בחקר תולדות היישוב, שני ספרים שיצאו לאור: "ספר חברון" ו"ספר טבריה" ושניים שלא זכה להוציא לאור: "ספר צפת" ו"ספר ירושלים". כתב את התסריט לסרט "מפתח הזהב" יחד עם סשה אלכסנדר. פרס אקו"ם עבור כתיבת המחזה - נעמי (1958), פרס ראשון בפסטיבל הזמר, עבור מילות השיר "ערב בא" (1960). כמו כן זכה בפרסים על תמליל השיר "השיר לאדמה" ("גבע, סלע"), שכתב ליובל מקוה ישראל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. צל"ש : עיטורי הגבורה, העוז והמופת - צל"ש (ספר א) עלילות מדברי ימי רומי / מאת ז'אן דפרן; איורים: דה-ואיסייר (מצרפתית: אריה חשביה; העורך: עודד אבישר), תל אביב: א. לוין אפשטין, תשכ"ז. מסכת פרקי ההגנה והגבורה / מעובדת וערוכה בידי עודד אבישר, תל אביב: קצין חנוך ראשי, ענף הוי ובדור, תשט"ז. גבעת התחמושת: למדריך ולמבקר באתר / כתב וערך: עודד אבישר, ירושלים. אופרות מובחרות / מאת דימיטרי סורוקין; איורים: רנה פרון (מצרפתית: סיגלית פריאל; העורך: עודד אבישר), תל אביב: א' לויו-אפשטין, 1967. עודד אבישר (עורך), ספר חברון: עיר האבות ויישובה בראי הדורות, ירושלים: כתר, תש"ל 1970. עודד אבישר (עורך), ספר טבריה: עיר כינרות ויישובה בראי הדורות, ירושלים: כתר, תשל"ג.: משרד החינוך והתרבות - אגף הנוער, תשמ"ז. נוריקו, היפאנית הקטנה / טקסט ותמונות: דומיניק דרבואה; עיבד לעברית עודד אבישר, תל אביב: מסביב לעולם, 1963. גופל: ההודי הקטן / כתבה וצילמה דומיניק דברואה; עיבד עודד אבישר, תל אביב: מסביב לעולם (סדרת ילדי העולם), תשכ"ד. אגוסו הנער האפריקאי / כתבה וצילמה דומיניק דברואה; עיבד עודד אבישר, תל אביב: מסביב לעולם (סדרת ילדי העולם), תשכ"ד. אולד שורהנד / קרל מאי (כרך א תורגם על ידי עודד אבישר; כרך ב תורגם על ידי אמיל הלוי), תל אביב: א' לוין-אפשטין, תשכ"ח. חיל הבדיל הקטן (לפי סיפור של הנס כריסטיאן אנדרסן) / ספר מחדש עודד אבישר; ציר את התמונות: נרדיני, תל אביב: מסביב לעולם, [תשכ"-]. הפיל והחיות / עודד אבישר, איורים: אריה גלזר, תל אביב: "אייר", 1980. אפריה סינדרלה בנוסף, בשנות ה-40 חיבר עם רפאל ספורטה (בהוצאת נחום טברסקי) חוברות לילדי בית הספר היסודי בנושאי חגים ומועדים: חנוכה, ט"ו בשבט, יום תל חי, פורים ול"ג בעומר. יודקה, לחן מרדכי זעירא, לזכרו של יהודה דובשני, אשר נפל בגוש עציון בתש"ח. לשיר מספר ביצועים. ערב בא, לחן: אריה לבנון, עיבוד: גיל אלדמע. קיימים 7 ביצועים לשיר זה. אבי, אבי - שיר חנוכה על משפחת החשמונאים. הולחן על ידי משה וילנסקי. מבוצע על ידי אסתר עופרים. אסתר אבישר, עם עודד, עם עובד, הוצאת אייר, 1978 עודד אבישר, באתר זמרשת עודד אבישר, באתר שירונט עודד אבישר, באתר MusicBrainz (באנגלית) עודד אבישר, באתר Discogs (באנגלית) עודד אבישר, דף שער בספרייה הלאומית עודד אבישר, בלקסיקון הספרות העברית החדשה עודד אבישר, בארכיון הבימה עודד אבישר, ב"לקסיקון הספרות העברית החדשה" הספרים של עודד אבישר, באתר "סימניה" מדריך 100 שנה לתיאטרון העברי באונ' ת"א ערב בא, בביצוע עליזה קאשי ושמעון בר, סרטון בערוץ "RaSagi D", באתר יוטיוב (אורך: 02:34), 1960 מכתב לגצל קרסל, בארכיון גצל קרסל בספריה הלאומית בירושלים, 24 באפריל 1973 חולקו פרסי אקי"ם לספרות ולמוסיקה, דבר, 19 בספטמבר 1957 צבי אילן, טבריה לתקופותיה, דבר, 1 ביוני 1973 אתר הספרייה הלאומית, ערך : גיל אלדמע, "ערב בא", (תווים), 4 קולות, ארכיון, סדרה B.